AGD Interactive
AGD Interactive on firma, mis on teinud kahe esimese "Sierra" klassikalise "King's Quest" sarja seiklusmängu uusversioonid, mida saab nende kodulehelt tasuta alla laadida. Algselt kandis firma nime Tierra Entertainment. Uusversioone on mängijad üldiselt tervitanud heakskiiduga, pidades neid originaalitruudeks. Kuigi AGD tähendab Anonymous Game Developer ("anonüümne mänguarendaja"), ei ole firma pidajad enam anonüümsed – need on Britney K. Brimhall (kasutas pseudonüümi Anonymous Game Developer #1) ja Christopher T. Warren (kasutas pseudonüümi Anonymous Game Developer #2).